הרכב נבחרת הנשים של ישראל כלל את האמניות הבינלאומיות יוליה שוויגר בעלת מד כושר 2415, מאשה קלינובה בעלת מד כושר 2301, מרסל אפרוימסקי בעלת מד כושר 2329, אולגה גוטמחר בעלת מד כושר 2216 ושחקנית המילואים, מיכל להב, בעלת מד כושר 2063. הקפטנית הייתה האמנית הבינלאומית אילנה דוד. הנבחרת דורגה במקום ה-18 ברשימת הנבחרות המשתתפות על פי מד הכושר הממוצע של שחקניותיה.
משחקי התחרות.
סיבוב ראשון.
בסיבוב הראשון ניצחה ישראל את פנמה, שדורגה במקום ה-86 ההתחלתי, בתוצאה המקסימלית 4:0.
שוייגר – דליה ארוסמנה (ללא מד-כושר) 1- 0; קלינובה- אלבה מונוז (1704) 1- 0; גוטמאכר- ראיסה מליסה באריה באקר (1961) 1-0; להב- יאריבט גונזאלס (1826) 1-0
סיבוב שני.
בסיבוב השני ניצחה ישראל את בוליביה, שדורגה במקום ה-59 ההתחלתי, בתוצאה 3-1.
שווייגר-ראמירז (2104) 1- 0; אפרוימסקי- מונרוי (2105) 0: 1; גוטמאכר- קורדרו (1954) 1- 0; להב- אסטרדה (1941) 1- 0
סיבוב שלישי.
בסיבוב השלישי ניצחה ישראל את יוון, שדורגה במקום ה-30 ההתחלתי, בתוצאה 2.5-1.5.
שווייגר- ר"אנ סטברולה צולאקידו (2355) 0: 1 ; אפרוימסקי-אב"ל יקאטריני פאבלידו (2140) 1: 0; קלינובה-א"פנ האריטומני מארקנטונאקי (2188) 0.5: 0.5; גוטמאכר - אב"לנ קובאטסו 1: 0 (2085).
סיבוב רביעי.
בסיבוב הרביעי סיימה ישראל בתיקו עם נבחרתה החזקה של הודו, שדורגה במקום ה-5 ההתחלתי, בתוצאה 2-2.
יוליה שווייגר - רב-אמן האריקה דורונאווילי (2542) ואולגה גוטמחר בסומיה סוואמינתאן (2379) סיימו בתיקו, מאשה קלינובה הפסידה לטניה סאדצ'ב (2402) ומרסל אפרוימסקי ניצחה את רות פדמיני (2408).
סיבוב חמישי.
בסיבוב החמישי הפסידה ישראל לנבחרתה של רומניה, שדורגה במקום ה-11 ההתחלתי, בתוצאה 1.5-2.5.
יוליה שווייגר- קורינה איזבלה פפטאן תיקו, מרסל אפרוימסקי הפסידה לכריסטינה אדלה פוישור, מאשה קלינובה הפסידה לאירינה בולמאגה, אולגה גוטמחר ניצחה את אנג'לה דראגומירסקו.
סיבוב שישי.
בסיבוב השישי ניצחה ישראל את נבחרתה החזקה של בלארוס, שדורגה במקום ה-18 ההתחלתי, בתוצאה 2.5-1.5. יוליה שווייגר – נסטאסיה זיאזולקינה (2382) 0.5: 0.5; מרסל אפרוימסקי –א"פ לניטה סטסקו (2170) 1- 0; אולגה גוטמחר – אולגה באדלקה (2222) 0.5: 0.5; מיכל להב – א"פנ יקתרינה בוגדן (2120) 0.5: 0.5
סיבוב שביעי.
בסיבוב השביעי ניצחה ישראל את נבחרתה של איטליה, שדורגה במקום ה-20 ההתחלתי, בתוצאה 1–3. יוליה שווייגר בלוח הראשון ואולגה גוטמחר בלוח הרביעי גברו על אב"ל אולגה זימינה (2389) ועל א"פנ אלסיה סאנטרמאו (2001). מרסל אפרוימסקי ומאשה קלינובה נפרדו בתיקו מא"פ מרינה ברונלו (אחותו של רב-אמן סבינו ברונלו מנבחרת הגברים האיטלקית) 2376 ודזירה די בנדטו (2183).
סיבוב שמיני.
בסיבוב השמיני ניצחה ישראל את נבחרתה של טורקמניסטן, שדורגה במקום ה-52 ההתחלתי, בתוצאה 1–3. יוליה שווייגר ומרסל אפרוימסקי גברו על רב אמנית מאהרי גלדייבה (2285) ואמנית פיד"ה ג'מאל אובזדורדייבה (2031) בשני הלוחות הראשונים; מאשה קלינובה נפרדה בתיקו מא"פנ גוזל אטבאייבה (2021) ואולגה גוטמחר, על הלוח הרביעי, נוצחה בידי א"פנ באהאר האלאבה (2103).
סיבוב תשיעי.
בסיבוב התשיעי הפסידה ישראל לנבחרתה של פולין, שדורגה במקום ה-7 ההתחלתי, בתוצאה 0.5-3.5. יוליה שוויגר-ניידיץ' הפסידה לרב-אמן מוניקה סוצ'קו (2437), מרסל אפרוימסקי הפסידה לרבת אמן יולנטה זאוואדזקה (2429) ואולגה גוטמחר הפסידה לאמנית הבינלאומית מריולה ווזניאק (2246). מאשה קלינובה על הלוח השלישי סיימה בתיקו מול רבת אמן קלאודיה קולון (2346).
סיבוב עשירי.
בסיבוב העשירי סיימה ישראל בתיקו עם נבחרתה של ליטא, שדורגה במקום ה-12 ההתחלתי, בתוצאה 2–2. יוליה שוויגר-ניידיץ' נוצחה בידי רב-אמן ויקטוריה סמיליטה (2536), אולגה גוטמחר ניצחה את האמנית הבינלאומית סלומיאה זקסאייתה (2298) והקרבות בין מרסל אפרוימסקי לבין אב"ל דיימאנטה דאוליטה (2421) ובין מיכל להב לא"פנ דאיווה באטייטה (2189) נסתיימו בתיקו.
סיבוב אחד עשר.
בסיבוב האחד עשר ניצחה ישראל את נבחרתה של מונגוליה, שדורגה במקום ה-15 ההתחלתי, בתוצאה 3–1. יוליה שווייגר ומרסל אפרוימסקי סיימו בתיקו בשני הלוחות הראשונים עם האמניות הבינלאומיות דוואדמברל נומין-ארדנה (2422) וטובשינפוגס באטשימג (2391). מאשה קלינובה ואולגה גוטמחר ניצחו את רבת אמן אלטאן-אולזי (2288) ואב"ל אוגנביאר לקהאמסורן (2147).
משחקי הצמרת בתחרות הפתוחה.
להלן 40 משחקים מ-10 מפגשי הצמרת בכל סיבוב:
ג'ף אדריאן
ג'פרי "ג'ף" אדריאן (באנגלית: Jeffrey "Jeff" Adrien; נולד ב-10 בפברואר 1986 בברוקליין, מסצ'וסטס) הוא כדורסלן אמריקאי המשחק בעמדות הפאוור פוורורד והסנטר. אדריאן שיחק ברוב הקריירה שלו ב-NBA. משפחתו היגרה לארצות הברית מהאיטי.
קריירה.
לאחר קריירת מכללות מוצלחת באוניברסיטת קונטיקט, שכללה העפלה תחתיו כקפטן לפיינל פור של ה-NCAA ב-2009, העמיד עצמו לבחירה בדראפט ה-NBA. הסקאוטים של ה-NBA ציינו בפנקסיהם כי גודלו של אדריאן הוא כשל סמול פורוורד אך אופי המשחק שלו הוא של סנטר ושלדעתם בשל כך הוא אינו מתאים לליגת ה-NBA. עוד צוין כי משקלו היה 118 ק"ג וכי מוטת הכנפיים שלו היא 2.18 מ' שהוא נתון יוצא דופן לאדם בגודלו.
לאחר שלא נבחר על ידי שום מועדון בדראפט, עבר לשחק בבראוגן מהליגה הספרדית השנייה בכדורסל. באוגוסט 2010 הוזמן למספר משחקי קדם-עונה בגולדן סטייט ווריורס, ובדצמבר של אותה שנה נופה מהסגל לטובת אייסי לואו.
ב-17 בדצמבר 2010 חתם אדריאן באירי בייהוקס, ושבועיים לאחר מכן הועבר בטרייד לריו גראנדה ואלי וייפרס תמורת גארט טמפל. ב-24 בפברואר 2011 חתם מחדש בגולדן סטייט ווריורס, וב-30 ביוני נופה מסגלם.
ביולי 2011 חתם על חוזה לעונה אחת בבנטון טרוויזו האיטלקית, עם סעיף המאפשר לו לחזור ל-NBA עם סיומה של השביתה ב-NBA באותה שנה. ב-21 בדצמבר 2011 חתם ביוסטון רוקטס, שם חזר לשחק לצד חברו לקבוצה באוניברסיטת קונטיקט, האשים ת'אביט. ב-8 בפברואר 2012 נופה מסגל הרוקטס.
באוקטובר 2012 עבר לריו גרנדה ואלי וייפרס. ב-9 בדצמבר 2012 נקרא אדריאן לשחק עבור שארלוט בובקאטס, שם שיחק פעם נוספת לצד חברו לקבוצת הכדורסל של קונטיקט - הפעם קמבה ווקר. ב-8 בינואר 2013 הבטיחה הקבוצה לאדריאן חוזה לשארית העונה.
ב-20 בפברואר 2014 הועבר בטרייד יחד עם רמון סשנס למילווקי באקס, תמורת גארי ניל ולוק רידנאור. ב-19 ביולי 2014 חתם ביוסטון רוקטס, וב-27 באוקטובר נופה מסגלם.
ב-29 בנובמבר 2014 הוחתם במינסוטה טימברוולבס כדי לעזור לקבוצה להתמודד עם מספר פציעות בסגלה. מינסוטה נאלצה להשתמש בפטור מיוחד מה-NBA כדי להחתימו, מפני שלאחר ההחתמה עמד גודל סגלה על 16 איש - אחד מעל המותר, 15. ב-7 בינואר 2015 סיימה הקבוצה את העסקתו לאחר שהופיע ב-16 משחקים במדי הקבוצה.
ב-19 בינואר 2015 חתם בגואנדונג סאות'רן טייגרס מליגת ה-CBA הסינית. לפני המשחק השלישי בסדרת חצי הגמר של הקבוצה נגד בייג'ינג דאקס הושבת אדריאן כדי לפנות מקום בסגל לשחקן עמנואל מודיאיי שחזר מפציעה.
ב-23 בספטמבר 2015 חתם אדריאן בניו אורלינס פליקנס. ב-24 באוקטובר, אחרי שהופיע בשלושה משחקי קדם-עונה במדי הקבוצה, סיים את משחקו בה.
הסתבכויות עם החוק וסכסוך מול לברון ג'יימס.
בדצמבר 2015, עת היותו נטול קבוצה, אדריאן ששהה בהוליווד ארב לאדם בעל רכב מרצדס-בנץ ביציאתו ממלון בעיר, ושדד ממנו באיומים את מפתחות הרכב ונסע עם רכבו. לאחר כשש שעות החזיר את הרכב ואת המפתחות לבעליו החוקיים ללא פגע אך האדם התלונן עליו למשטרה והעיד כי הרכב "הסריח ממריחואנה" ואדריאן הסביר בתחנת המשטרה בלוס אנג'לס ש"רק רציתי ליהנות מרכב מנצנץ ולהשוויץ בו לכמה שעות". כמה ימים אחר כך, כשהוא "מפוכח", סיפק לאתר הרכילות "TMZ" את הגרסה הביזארית הבאה: "הייתה אי הבנה. ביקשתי מחבר להשתמש ברכב שלו, ונראה שמבלי לשים לב מצאתי את עצמי ברכב אחר. זו הייתה רק טעות מצערת בזיהוי. אני לא רוצה לנקות את עצמי מאחריות, אבל היי, בברלי הילס גדושה במרצדס כאלו. זה מבלבל".
לאחר כמה שבועות אדריאן הסתבך שוב. הפעם הוא ניסה להסתנן בשעת לילה מאוחרת למלון במנהטן, וכשאותר על ידי מאבטח ששאל מה פשר מעשיו, הגיב באגרוף היישר לפניו. הדפוס האלים חזר על עצמו במקרה נוסף עם שוטר שביקש ממנו לעצור לבדיקה שגרתית והותקף "בבעיטות עוצמתיות שהיו יכולות להמיתו", על פי כתב האישום.
בסופו של דבר בתוך חודשיים (דצמבר 2015-פברואר 2016) נעצר אדריאן 3 פעמים על התנהגות עבריינית. השופט שהיה אחראי על משפטו האחרון מסר כי הגיע להבנה עם השופטים הקודמים ששפטו את אדריאן לפיה אם אדריאן יצליח לשמור על השנה הקרובה (2016-2017) נקייה מעבירות, רישומו הפלילי יימחק בשל העובדה שקודם לכן היה אזרח מן השורה.
בנוסף להסתבכויות המשפטיות אדריאן הצליח להביך את עצמו ברבים כשפצח בסדרת ציוצים בטוויטר נגד לברון ג'יימס, במהלכה קילל והקניט אותו ואף העלה את הטענה ש"הוא (ג'יימס) מנסה לגנוב את ביונסה מהזרועות של ג'יי זי ולסכסך ביניהם". ככל הנראה המהלך הזה מצד אדריאן סתם את הגולל על המשך קריירת המשחק שלו ב-NBA, שג'יימס הוא מכוכביה וממניעי הרווח שלה.
חזרה למשחק פעיל.